

VŠEOBECNE ZÁVäZNÉ NARIADENIE obce

01/2018

**o spôsobe náhradného zásobovania pitnou vodou a náhradného odvádzania odpadových vôd a o zneškodňovaní obsahu Žúmp**

Návrh VZN vyvesený a zvesený na úradnej tabuli v obci HRABOVKA

Vyvesený dňa: 07.06.2018

Zvesený dňa:

VZN schválené dňa:

Uznesením Obecného zastupiteľstva v Hrabovke číslo:

VZN vyhlásené: vyvesením na Úradnej tabuli v obci Hrabovka

Vyvesené dňa:

Zvesené dňa:

VZN nadobúda účinnosť dňa:

N á v r h

Obec **HRABOVKA** (ďalej len „Obec“) podľa § 6 ods. 1 a v súlade s §2b a 2c zákona zákona SNR č. 369/1990 Zb. o obecnom zriadení v znení neskorších predpisov, vydáva toto

**Všeobecne záväzné nariadenie č. 01/2018 o spôsobe náhradného zásobovania pitnou vodou a náhradného odvádzania odpadových vôd a o zneškodňovaní obsahu žúmp**

Obecné zastupiteľstvo obce Hrabovka podľa ustanovenia § 6 ods. 1 a § 11 ods. 4 písm. g/ zákona č.369/1990 Zb. o obecnom zriadení v znení neskorších právnych predpisov a v súlade s ustanovením § 36 ods. 7, písm.c/ zákona č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších predpisov sa uznieslo na nasledovnom všeobecne záväznom nariadení o spôsobe náhradného zásobovania pitnou vodou a náhradného odvádzania odpadových vôd a o zneškodňovaní obsahu žúmp na území obce Hrabovka.

***§ 1***

***Predmet úpravy***

Toto všeobecne záväzné nariadenie (ďalej len „nariadenie“) upravuje spôsob náhradného zásobovania pitnou vodou a náhradného odvádzania odpadových vôd a o zneškodňovaní obsahu žúmp podľa miestnych podmienok v obci Hrabovka.

***§ 2***

***Spôsob náhradného zásobovania pitnou vodou***

1. Ak nemožno zabezpečiť dodávku pitnej vody verejným vodovodom obec Hrabovka zabezpečí dodávku pitnej vody náhradným zásobovaním pitnej vody. Dodávka pitnej vody náhradným zásobovaním sa vykoná rozvozom cisternami alebo inými prepravnými prostriedkami na stanovených odberných miestach, v množstve podľa potreby alebo v rámci technických možností.
2. Odberné miesta a miesta pristavenia cisterny s pitnou vodou:
3. pred obecným úradom obce č.26,

b) pred Detským ihriskom Frašták,

c) pred cintorínom Hrabovka,

d) pred domom súp.č. 133 p. Matejoviča časť Mlyn Hrabovka.

1. Čas pristavenia cisterny s pitnou vodou na odbernom mieste uvedenom v ods. 2 oznámi obec, a to miestnym rozhlasom, písomným oznámením na úradnej tabuli obce a na webovej stránke obce Hrabovka.
2. Pri dodávke pitnej vody náhradným zásobovaním sa zabezpečuje dodávka pitnej vody v zníženom množstve.

***§ 3***

***Spôsob náhradného odvádzania odpadových vôd a zneškodňovania obsahu žúmp***

1) Ak nemožno zabezpečiť odvádzanie odpadových vôd do verejnej kanalizácie z dôvodu, že v obci nie je kanalizácia, vykonáva sa náhradné odvádzanie odpadových vôd a zneškodňovanie obsahu žúmp.

2) Náhradné odvádzanie odpadových vôd a zneškodňovanie obsahu žúmp zabezpečí obec vývozom cisternami alebo inými prepravnými prostriedkami do čistiarne odpadových vôd na náklady producenta odpadových vôd alebo prevádzkovateľa žumpy.

3) Zakazuje sa vypúšťať alebo rozlievať obsah žúmp do povrchových a podzemných vôd, rigolov, ako

aj po pozemkoch vo vlastníctve obce v intraviláne a extraviláne obce.

4) Prevádzkovateľ žumpy je povinný udržiavať a  prevádzkovať žumpu tak, aby nedochádzalo

k  únikom odpadových vôd do okolia a k ohrozovaniu alebo poškodzovaniu zdravia obyvateľov

alebo životného prostredia.

***§ 4***

***Práva a povinnosti odberateľov pitnej vody***

1. Odberateľ pitnej vody- fyzická osoba, právnická osoba a fyzická osoba podnikateľ :
2. pri náhradnom zásobovaní pitnou vodou má právo na odber pitnej vody v stanovenom množstve,
3. je povinný v čase dočasného obmedzenia alebo zákazu užívania pitnej vody z verejného vodovodu na iné účely ako je zásobovanie obyvateľov pitnou vodou, hospodárne nakladať s pitnou vodou,
4. dodržiavať pokyny obce Hrabovka pri odoberaní pitnej vody na stanovenom odbernom mieste.

***§ 5***

***Práva a povinnosti producentov odpadovej vody***

1. Producent odpadovej vody- fyzická osoba, právnická osoba a fyzická osoba podnikateľ :
2. má právo v čase náhradného odvádzania odpadových vôd a zneškodňovania obsahu žúmp na zabezpečenie náhradného odvádzania odpadových vôd a ich zneškodňovanie,
3. je povinný oznámiť Obecnému úradu Hrabovka potrebu náhradného odvedenia alebo zneškodnenia odpadových vôd,

c) je povinný pri likvidácii odpadových vôd dodržiavať všetky platné právne predpisy a

 chrániť zdravie obyvateľov a životné prostredie,

d) ako prevádzkovateľ žumpy je povinný zabezpečiť jej vyprázdňovanie v  intervaloch

primeraných kapacite žumpy na vlastné náklady a prostredníctvom oprávnených

právnických alebo fyzických osôb.

***§ 6***

***Sankcie***

1. Starostka obce môže uložiť pokutu právnickej osobe alebo fyzickej osobe oprávnenej na podnikanie za porušenie ustanovení tohto nariadenia v zmysle § 13 ods. 9 písm. a) zákona č. 369/1990 Zb. o obecnom zriadení v znení neskorších predpisov.

2) Priestupkom proti poriadku v správe v  zmysle § 46 zák.č. 372/1990 Zb. o priestupkoch v

znení neskorších právnych predpisov je porušenie povinností ustanovených týmto

nariadením, ak sa takýmto konaním sťaží plnenie úloh obce Hrabovka.

1. Kontrolu nad dodržiavaním tohto nariadenia vykonávajú :

a) starostka obce,

b) hlavný kontrolór obce,

c) poslanci obecného zastupiteľstva.

***§ 7***

***Záverečné ustanovenia***

* 1. Všeobecne záväzné nariadenie bolo schválené Obecným zastupiteľstvom v Hrabovke dňa ........2018 uznesením č...............
  2. Nadobudnutím účinnosti tohto VZN sa ruší VZN č.2/2016 o dočasnom obmedzení alebo zákaze užívania pitnej vody v čase jej nedostatku a o spôsobe náhradného zásobovania pitnou vodou a náhradného odvádzania odpadových vôd.
  3. Všeobecne záväzné nariadenie nadobúda účinnosť pätnástym dňom od vyvesenia na úradnej tabuli Obce Hrabovka.
  4. Všeobecne záväzné nariadenie obce Hrabovka č.01/2018 o spôsobe náhradného zásobovania vodou a náhradného odvádzania vôd a o zneškodňovaní obsahu žúmp bolo vyhlásené vyvesením na úradnej tabuli obce Hrabovka dňa................a zvesené dňa ............................
  5. Všeobecne záväzné nariadenie obce Hrabovka č.01/2018 o spôsobe náhradného zásobovania vodou a náhradného odvádzania vôd a o zneškodňovaní obsahu žúmp nadobúda účinnosť dňa .......................................

**Eva Mráziková**

*starostka obce*